הוא לא כל כך חכם 
הוא לא כל כך חכם אני יודעת; אך הוא כותב לי מכתבים; יפים כל כך ועצובים; והוא כותב לי "כמה חמודה את".; ותאמינו לי שדווקא בשבילי; הוא טוב יותר מכל הבחורים ההם; ותאמינו לי שדווקא בשבילי; הוא טוב יותר מכל הבחורים ההם.; הוא לא כל כך יפה אני יודעת; אך הוא לובש חולצת טריקו; ונעליים מבריקות; והוא אומר גם לי "את משגעת".; ותאמינו לי שדווקא בשבילי...; וגם אני איני מלכת היופי; אך הוא באופן עקרוני; אוהב אותי כמו שאני; כי בשבילו קובע רק האופי.; ותאמינו לי שדווקא בשבילי...; הוא לא כל כך עשיר אני חושבת; אך הוא מבטיח לי תמיד; לצאת לאן שרק אגיד; ומין בחור כזה אני אוהבת.; ותאמינו לי שדווקא בשבילי...; הוא לא כל כך חכם אני יודעת; ויש סימן אחד מובהק; הוא רק רוצה להיות רווק; ולא לשאת אישה אפילו פעם.; ותאמינו לי שזאת אמרו כבר לי; אמרו כבר לי גם כל הבחורים ההם; ותאמינו לי שזאת אמרו כבר לי; אמרו כבר לי גם כל הבחורים ההם.; 